L'Ajuntament convoca un concurs oposició per a cobrir interinament la plaça de Tècnic Superior d'Esports
15 de febrer 2019

![Imagen 1](/media/c2bkq5z1/080_sergio_moreno1_cuerpo.jpg)![Imagen 2](/media/v1xo2xhp/080_jose-veral_cuerpo.jpg)

L'Ajuntament de Sagunt ha obert el termini per a presentar sol·licituds al concurs oposició per al lloc de Tècnic Superior d'Esports i formació d'una borsa de treball. El termini per a presentar les instàncies és de 10 dies hàbils i ha començat hui 15 de febrer i finalitzarà el 28 de febrer, tots dos inclosos.

El regidor de Personal i Règim Interior, Sergio Moreno, ha assegurat que, des de la delegació, “**continuem apostant per l'ocupació pública i de qualitat, en este cas amb un lloc de tècnic superior d'esports, per a dotar d'una estructura organitzativa jeràrquica al departament d'Esports que no tenia fins ara, malgrat ser un dels més importants de l'Ajuntament, quant a nombre de treballadors**”.

Hui s'han publicat les bases en el BOP de la província de València per a cobrir esta plaça vacant que pertany al Grup A, subgrup A1, en règim d'interinitat. Els sol·licitants hauran d'estar en possessió del nivell 3 del Marc Espanyol de Qualificacions per a l'Educació Superior: Llicenciat en Ciències de l'Educació Física i de l'Esport o Màster Universitari en matèria de Gestió esportiva amb Grau en Ciències de l'Educació Física i de l'Esport.

La fase d'oposició constarà de dos exercicis, un examen escrit tipus test amb un mínim de 50 preguntes i un altre pràctic. Tots dos exercicis són obligatoris i eliminatoris i estaran seguits d'una fase de concurs específica. La taxa per a presentar-se al concurs oposició és de 60 euros.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-convoca-un-concurs-oposicio-per-a-cobrir-interinament-la-placa-de-tecnic-superior-d-esports/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-convoca-un-concurs-oposicio-per-a-cobrir-interinament-la-placa-de-tecnic-superior-d-esports/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-convoca-un-concurs-oposicio-per-a-cobrir-interinament-la-placa-de-tecnic-superior-d-esports/ "Linked In")
*   [](mailto:?body=https://aytosagunto.es/va/actualitat/l-ajuntament-convoca-un-concurs-oposicio-per-a-cobrir-interinament-la-placa-de-tecnic-superior-d-esports/)